# Francisco José Gan Pampols

Francisco José Gan Pampols (Figueres, Alt Empordà, 25 d'abril de 1958) és un militar i alpinista català, nomenat el 2024 vicepresident de la Generalitat Valenciana, sota la presidència de Carlos Mazón.
Ingressà com a cadet a l'Acadèmia General Militar el 1975, i el 1980 assolí el grau de tinent. Alhora, és llicenciat en Ciències Polítiques i Sociologia, diplomat en Tropes de Muntanya i Estat Major, i especialista en carros de combat. Fins al seu ascens a coronel va estar destinat a la Brigada de Caçadors de Muntanya XLII.
Destacat alpinista, ha estat el tercer home a completar tres expedicions polars: pol sud geogràfic (Antàrtida), travessia Lapònia-Cap Nord (Finlàndia i Noruega) i pol nord geogràfic (sortida des de la costa de Sibèria, Rússia). A més, ha fet els pics de l'Everest, l'Aconcagua, el Kilimanjaro i el Nanga Parbat. El 1999 va ser un dels protagonistes del programa Al filo de lo imposible de TVE.
Alhora, ha estat cap d'instructors de simulació i maniobres de l'OTAN; cap d'operacions a Bòsnia i Hercegovina de l'ONU i l'OTAN el 1995 i el 1996; cap de l'Estat Major Operatiu de la Brigada Multinacional Oest a Kosovo (KFOR) el 2000 i el 2001, i cap de l'equip de Reconstrucció Provincial de Qala-e Naw, a l'Afganistan, el 2007. El desembre del 2009 fou ascendit a general de brigada i nomenat director de l'Acadèmia General Militar. Va deixar el càrrec el 2013, quan fou nomenat director del Centre d'Intel·ligència de les Forces Armades (CIFAS). El maig del 2017 va ser nomenat director de la Caserna General Terrestre d'Alta Disponibilitat amb seu a València. Va deixar el càrrec el gener del 2020 i fou substituït per Fernando García-Vaquero Pradal.

## Referències

* ↑ «Francisco José Gan Pampols». ésAdir. [Consulta: 24 novembre 2024].
* ↑ «El teniente general Francisco José Gan Pampols asume la Vicepresidencia para la Recuperación Económica y Social». Las Provincias. [Consulta: 21 novembre 2024].
* ↑ Un empordanès, al nucli dur de la intel·ligència militar espanyola, Nació Digital, 20 de febrer de 2013
* ↑ Curro Gan. Un general con espíritu de aventura, desnivel,com, 18 de gener de 2010
* ↑ TVE emitirá un especial sobre la aventura de 'Al filo de lo imposible' en el Polo Norte, El País, 12 de maig de 1999
* ↑ FRANCISCO JOSÉ GAN PAMPOLS Arxivat 2018-06-22 a Wayback Machine., portal de la transparència
* ↑ Relevo en la academia militar de Zaragoza. El general Gregorio y Monmeneu sustituye como director al general Gan Pampols, que se va al centro de inteligencia militar, El Confidencial Digital, 11 de febrer de 2013
* ↑ El general Gan Pampols asume la dirección del Centro de Inteligencia Militar, eldiario.es, 21 de maig de 2013
* ↑ El teniente general Francisco José Gan toma posesión de la Jefatura del Cuartel General Terrestre de Alta Disponibilidad, 20 de maig de 2017
* ↑ Toma de mando del nuevo jefe del Cuartel General Terrestre de Alta Disponibilidad, Ministeri de Defensa, 9 de gener de 2020

## Enllaços externs

* Teniente general Gan Pampols «La guerra ya no se declara, ni empieza, ni acaba... existe», valenciaplaza.com, 24 de febrer de 2018
* Francisco José Gan Pampols: "Con un salafista yihadista no cabe negociar, solo aniquilarlo", El Mundo, 9 de juny de 2018